section_heading: Smaknuće
paragraph_text: Nikola se okrenuo od svoje obitelji i rekao "Što? Što?". Jurovski je na brzinu ponovio zapovijed te su pripadnici odreda za pogubljenje podigli oružje. Prema sjećanjima nekih čuvara, carica Aleksandra i velika vojvotkinja Olga pokušale su se blagosloviti, ali nisu uspjele do kraja, jer je pucnjava već započela. Jurovski je navodno podigao svoj revolver Colt u visini Nikolinog torza i zapucao; Nikola je pao mrtav, s najmanje tri metka u gornjem dijelu prsa. Vojni komesar Verkh-Isetska, Peter Ermakov, u već alkoholiziranom stanju prilikom izvršenja naređenja upucao je i ubio Aleksandru pogodivši ju u glavu. Nakon toga zapucao je u Mariju koja je potrčala prema vratima, pogodivši je u bedro. Ostali članovi odbora za pogubljenje kaotično su započeli pucati i to jedni drugima preko ramena sve dok se soba u potpunosti nije našla pod dimom i prašinom uslijed čega nitko ništa nije mogao vidjeti niti čuti bilo kakve naredbe zbog glasnoće.